Uudised
20.–21. aprillil toimub esimest korda toimub Tartus arhitektuurisündmus Open House, mille käigus avatakse kahel päeval nende hoonete uksed, mis on arhitektuuriliselt väärtuslikud või mis jäävad tavapäraselt avalikkusele suletuks.
Meil on hea meel anda teada, et programmis osaleb ka Tartu Ülikooli Kliinikumi lastehaigla vana roosa maja. Kutsume kõiki huvilisi sellel nädalavahetusel giidi juhitud majatuuridele, et kuulata põnevaid lugusid selle hoone ajaloost ning töötajate ja patsientide kogemustest.
Bioanalüütikud aitavad jõuda õige diagnoosini (15.04.2024)
Kliinikumi Leht
Kliinikum osutas 2023. aastal patsientidele tervishoiuteenuseid rohkem kui 800 000 korral (19.04.2024)
2023. aastal raviti Tartu Ülikooli Kliinikumis viimaste aastate rekordarv patsiente. Ambulatoorsetele vastuvõttudele, päevaravile, haiglaravile, hambaravile, erakorralise meditsiini osakonda ning teistele tervishoiuteenustele pöörduti 814 342 korral.
„See, et ravitud on senisest enam patsiente, tähendab, et me kõik oleme pühendunult suures mahus tööd teinud ning meie ravimahud on sarnased pandeemia eelse ajaga. Kasvutrendis olid päevaravi, õdede iseseisvad vastuvõtud ning e-konsultatsioonid. Viimaste hüppeline kasv Kliinikumis on võimaldanud patsientidel saada paremini õigel ajal õiget ravi – olgu selleks perearsti juures ravi jätkamine, eriarstiabi süsteemi üle võtmine või patsientidele erakorralise abi osutamine. E-konsultatsioonidega oleme liikunud lähemale nii patsientidele kui perearstidele,“ lausus Tartu Ülikooli Kliinikumi juhatuse esimees Priit Perens.